open-index/open-wikipedia-markdown huggingface dataset:
பவித்ரா நந்தகுமார்

**பவித்ரா நந்தகுமார்** (*Pavithra Nandakumar*) திருவண்ணாமலை மாவட்டம் ஆரணியைச் சேர்ந்த ஓர் எழுத்தாளராவார். இவரது படைப்புகள் சிறுகதை, கட்டுரை, கவிதை, குறுநாவல் என இவருடைய இலக்கிய உலகம் விரிந்து கிடக்கிறது.

தமிழக அரசின் சிறந்த நூலாசிரியர் விருது பெற்ற பவித்ராவின் கதைகளில்  உயிர்ப்பும், உணர்வுகளும்  சுவாரசியம் தருமளவிற்கு கலந்திருப்பது இவருடைய படைப்புகளின் சிறப்புகளாகும். நேர்மறை எண்ணங்களும் சமூக அக்கறையும் கொண்ட நடுப்பக்கக் கட்டுரைகளைத்  தொடர்ந்து பல்வேறு இதழ்களில் எழுதி வருகிறார். காதலே உறவுகள் அனைத்துக்குமான அன்புப்பாலம் என்பதை வலியுறுத்தும்  கவிதைகள் பல புனைந்துள்ளார். புரியாத குறியீடுகளோ, படிமச் சிக்கல்களோ இன்றி எளிய சொற்களால் கவிதை படைத்து இலக்கியச் சேவையில் தொடர்ந்து ஈடுபட்டு வருகிறார்.

## வாழ்க்கைக் குறிப்பு
ச.சாமிநாதன் – நிர்மலா தம்பதியருக்கு இரண்டாவது மகளாக 1979 ஆம் ஆண்டு ஆகத்து மாதம் 24 ஆம் தேதி பவித்ரா வேலூரில் பிறந்தார். ஆறாம் வகுப்பு முதல் 12 ஆம் வகுப்பு வரை ஈ.வே.ரா.நாகம்மையார் அரசு மகளிர் மேனிலைப்பள்ளியில் படித்தார். ஆங்கில இலக்கியத்தில் இளநிலை மற்றும் முதுநிலைபட்டங்கள் பெற்ற இவர் பின்னர் தமிழிலும் முதுநிலை பட்டத்தை பெற்றுள்ளார். தற்போது ஆரணி அரசினர் மகளிர் மேல் நிலைப்பள்ளியில் ஆங்கில ஆசிரியராகப் பணிபுரிகிறார். 15 வருடங்களுக்கும் மேலாக இலக்கியப்பங்களிப்பை ஆற்றி வரும் இவரது படைப்புகளை ஆய்வியல் நிறைஞர் மற்றும் முனைவர் பட்ட ஆய்வுகளை மாணவர்கள் மேற்கொண்டுள்ளனர்.

## கல்வித்துறை செயல்பாடுகள்

2017 – 2018 கல்வியாண்டில் சென்னையில் உருவாக்கப்பட்ட புதியப் பாடத்திட்ட குழுவின் அழைப்பின்பேரில் “படைப்பாற்றல் திறனை மாணவர்களிடம் வளர்ப்பது எப்படி?” எனும் பயிலரங்கில் கலந்து கொண்டு தன் கருத்துக்களை அங்கு பதிவு செய்து பாடத்திட்டகுழுவின் பாராட்டைப் பெற்றார். 
கரோனா தொற்றை முன்னிட்டு 2020-2021 ஆம் கல்வி ஆண்டிற்கான பாடத்திட்ட குறைப்பு பணியில் ஈடுபட்டு சிறப்பான பங்களிப்பை வழங்கியுள்ளார்.
## எழுதியநூல்கள்
# சற்றே பெரிய தனிமை
# பிடிக்குள் அடங்கா மௌனம்’ 
# தொலைந்து கொண்டே இருக்கிறேன்… உன்னுள்’ 
# மௌனமான விவாதங்கள், 
# வன் கொடுமைக்கு உட்பட்டவளின் பிராது
# வெற்றிடத்தின் நிர்வாணம்’
# கொஞ்சம் விவாதித்தும் கொஞ்சம் மௌனித்தும்
# தாழிட்ட கதவு
# மாவளி
## விருதுகள்
# சிறந்த எழுத்தாளர் விருது (2014) – நெய்வேலி புத்தகக் கண்காட்சி 
# ராஜம் கிருஷ்ணன் விருது (2015) –கோவை தமிழ் ஐயா கல்விக்கழகம்
# தமிழன்னை விருது (2015)  
# நங்கூரக் கவிஞர் விருது (2016)
# சிறுகதைத் தாரகை விருது (2017)
# சக்தி எக்ஸ்னோரா விருது (2018)
# அறிஞர் அண்ணா விருது (2019)
# THE ENLIGHMENT AWARD (2019)
# சாதனை மகளிர் விருது (2020)
# திருப்பூர் சக்தி விருது (2021)
# இலக்கியச் செம்மல் விருது (2021)

## மேற்கோள்கள்

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:தமிழகப் பெண் எழுத்தாளர்கள்
பகுப்பு:திருவண்ணாமலை மாவட்ட மக்கள்
சாந்தி பகாடியா

**சாந்தி பகாடியா** (*Shanti Pahadia*) (பிறப்பு:1 ஆகத்து 1934 - இறப்பு:23 மே 2021) என்பவர் ஓர் அரசியல்வாதியும் இந்திய நாடாளுமன்ற மேனாள் உறுப்பினரும் ஆவர்.

## வாழ்க்கை வரலாறு
சாந்தி பகாடியா இந்திய நாடாளுமன்றத்தின் மேலவையான மாநிலங்களவையின் உறுப்பினராகப் பணிபுரிந்துள்ளார். இவர் மாநிலங்களவையில் இராசத்தான் மாநிலத்தைப் பிரதிநிதித்துவப் படுத்தினார். இவர் இந்திய தேசிய காங்கிரசு கட்சியினைச் சேர்ந்தவர் ஆவார்.

இவருடைய கணவர், ஜெகந்நாத் பகாடியா கோவிட்-19 வைரசால் பாதிக்கப்பட்டு இறந்தார். கணவர் இறந்த நான்கு நாட்களுக்குப் பிறகு சாந்தி பகாடியாவும் இறந்தார்.

## மேற்கோள்கள்

பகுப்பு:1934 பிறப்புகள்
பகுப்பு:2021 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய அரசியல்வாதிகள்
பகுப்பு:ராஜஸ்தான் நபர்கள்
பகுப்பு:மாநிலங்களவை உறுப்பினர்கள்
அய்யன் (2011 திரைப்படம்)

**அய்யன்** (*Ayyan*) 2011 இந்தியத் தமிழ் மொழி நாடகத் திரைப்படம் ஆகும். இதை கேந்திரன் முனியசாமி எழுதி இயக்கியுள்ளார், எஸ்.எஸ்.பிக்சர்ஸ் பதாகையின் கீழ் எஸ்.சேகர் ராஜன் தயாரித்தார். இதில் வசன் கார்த்திக் மற்றும் அறிமுக திவ்யா பத்மினி ஆகியோர் நடித்தனர். படத்தின் இசையை இளையராஜா இசையமைத்தார்.

## நடிகர்கள்
* வசன் கார்த்திக்
* திவ்யா பத்மினி செல்வி போன்று
* சிங்கமுத்து 
* சண்முகராஜன்
* மகாதேவன்
* முத்துக்காளை
* கிரேன் மனோகர்

## பாடல்கள்
இத்திரைப்படத்திற்கு இளையராஜா இசையமைத்தார்.

## மேற்கோள்கள்

## வெளியிணைப்புகள்
* 

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிங்கமுத்து நடித்த திரைப்படங்கள்
மின்சார விலாங்கு

**மின்சார விலாங்கு** என்று பரவலாக அறியப்படும் பேரினமான **எலெக்ட்ரோ போரஸ்** வெப்ப மண்டலத்தில் வாழும் ஒரு நன்னீர் மீன்வகை ஆகும். இது தன் இரை மீது மின்சாரம் பாய்ச்சி அதை அதிர வைக்கும் தன்மை கொண்டிருப்பதால் மின்சார விலாங்கு என்று பெயர் பெற்றது.

## உடலமைப்பு
thumb|396x396px|மின்சார விலாங்கின் உடலமைப்பு

ஒரு மின்சார விலாங்கின் வயிற்றுப் பகுதியை மூன்றாகப் பிரிக்கலாம். **முதனுறுப்பு**, **அண்டருறுப்பு**, **சாக்குறுப்பு** என்று அறியப்படும் இம்மூன்று உறுப்புகள் விலாங்கினுள் மின்னுற்பத்திக்கு காரணமாகின்றன. மின்பகு பொருட்களால் ஆன இம்மூன்று உறுப்புகளுள் தேவைப்படும்போது அயனிகள் அடுத்தடுத்து அடுக்கப் பெற்று மின்னழுத்த வேறுபாடு உருவாகின்றது. இந்த வேறுபாட்டினால் **உயர்மின்னழுத்தம்** மற்றும் **குறைமின்னழுத்தம்** ஒரு விலாங்கின் உடலில் சாத்தியமாகிறது.

## பண்புகள்
மின்சார விலாங்குகள் ஒண்டியானவை என்று வெகுகாலமாக நம்பப்பட்டு வந்தது. ஆனால் சமீபத்திய ஆய்வறிக்கையின் படி, அவைகள் கூட்டமாக வேட்டையாடுவது அறியப்பட்டிருக்கிறது.

யேல் பல்கலைக்கழக மற்றும் **அமெரிக்க தொழில்நுட்ப தரவரிசை கல்வியக** ஆய்வறிஞர்கள் மின்னுற்பத்தி செய்யும் மின்சார விலாங்குகளின் உயிரணுக்களை செயற்கை முறையில் நகலெடுப்பதன் மூலம் மனித உடலுக்குள் பொருத்தப்படும் நுண்மருத்துவக் கருவிகளுக்கு தேவையான மின்சாரத்தை வழங்க முடியுமா என்று ஆராய்ந்து வருகின்றனர்.

## மேற்கோள்கள்

பகுப்பு: மீன்கள் 
பகுப்பு: மீன் பேரினங்கள்
பகுப்பு: மீன் குடும்பங்கள்
இராமையா கிருட்டிணன்

**இராமையா கிருஷ்ணன்** (*Ramayya Krishnan*) பென்சில்வேனியாவின் பிட்ஸ்பர்க்கைச் சேர்ந்த ஒரு இந்திய அமெரிக்க மேலாண்மை, தகவல் தொழில்நுட்ப அறிஞர் ஆவார். இவர் ஹெய்ன்ஸ் கல்லூரியின் தலைவரும் ஆவார். கிருஷ்ணன் செயல்பாட்டு ஆராய்ச்சி மற்றும் மேலாண்மை அறிவியல் நிறுவனத்தின் (INFORMS) கடந்த காலத் தலைவராகவும் உள்ளார்.

## ஆரம்பகால வாழ்க்கையும் கல்வியும்
கிருஷ்ணன், சென்னையிலுள்ள இந்திய தொழில்நுட்பக் கழகத்தில் இயந்திரப் பொறியியலில் இளங்கலை பட்டம் பெற்றார்.

அத்துடன் தொழிலகப் பொறியியலிலும், செய்பணி ஆய்வியலிலும் முதுகலையையும், ஆஸ்டினுள்ள டெக்சாஸ் பல்கலைக்கழகத்தில்   மேலாண்மை அறிவியலிலும் தகவல் அமைப்புகளிலும் தனது முனைவர் பட்டம் பெற்றார் .

## ஆராய்ச்சி
இவரது ஆராய்ச்சி டிஜிட்டல் மற்றும் வலையமைப்பு தளங்களில் நுகர்வோர் மற்றும் சமூக நடத்தை பகுப்பாய்வு, விளக்கம் மற்றும் செயல்பட முடிவு ஆதரவு கருவிகளின் வளர்ச்சியில் கவனம் செலுத்தியுள்ளது. மிக சமீபத்தில், தொழிலாளர் சந்தை பொருளாதார தளங்களில் தொழிலாளர்கள் முடிவெடுப்பதை உணர்தல் மற்றும் கற்றல் எவ்வாறு மாற்றியமைக்கின்றன என்பதில் இவர் கவனம் செலுத்தியுள்ளார்.

## மேற்கோள்கள்

## வெளி இணைப்புகள்
* Heinz College Profile
* Google scholar profile

பகுப்பு:அமெரிக்க இந்தியர்கள்
பகுப்பு:வாழும் மக்கள்
மார்கோஸ்

**மார்கோஸ் அதிரடிப் படை** (**Marine Commandos**, சுருக்கமாக: **MARCOS**  அலுவல் பூர்வமாக **Marine Commando Force** (MCF), இந்தியக் கடற்படையைச் சேர்ந்த சிறப்புப் படை ஆகும். மார்கோஸ் அதிரடிப் படைகள் கடல் சார்ந்த சிறப்பு நடவடிக்கைகளுக்கு பொறுப்பாவர்.

மார்கோஸ் படை பிப்ரவரி 1987-இல் நிறுவப்பட்டது. இப்படைகள் நீர், நிலம் மற்றும் வான் வெளிகளில் போரிடும் பயிற்சியும், ஆற்றலும் பெற்றது. மார்கோஸ் படைகள் ஜம்மு காஷ்மீரில் பாயும்  ஜீலம் ஆறு மற்றும் உளர் ஏரிப் பகுதிகளில் பயங்கரவாத எதிர்ப்பு நடவடிக்கைளை மேற்கொண்டுள்ளது.

மார்கோஸ் அதிரடிப் படையினர் இந்தியக் கடற்படையில் மட்டுமின்றி இந்தியத் தரைப்படை மற்றும் இந்திய வான்படைகளிலும் பணியாற்றுகிறார்கள்.

## தளங்கள்

மும்பை,கொச்சி, கோவா, போர்ட் பிளேர் ஆகிய இடங்களில் மார்கோஸ் அதிரடிப்படையின் தளங்கள் உள்ளது. இந்தியாவின் மேற்கு கடற்படை கட்டளைப் பிரிவில்  உள்ள ஐ என் எஸ் அபிமன்யு எனும் போர்க் கப்பலில் மார்கோஸ் படையின் தலைமையகம் உள்ளது.  
இப்படை 1974-இல் துவக்கப்பட்டாலும், மே 1980-ஆம் ஆண்டில் தான் அதிகாரப்பூர்வ படையானது. 1987-இல் இதற்கு மார்கோஸ் (Indian Marine Special Force (IMSF) எனப்பெயரிடப்பட்டது.12 சூலை 2016 அன்று விசாகப்பட்டினத்தில் உள்ள ஐ என் எஸ் கர்ணா எனும் போர்க் கப்பலே மார்கோஸ் படையின் நிரந்தர தளமாக உள்ளது.

## தேர்வு & பயிற்சி

அனைத்து மார்கோஸ் வீரர்கள் இந்தியக் கடற்படையின் 20 மற்றும் 20 வயதுக்குட்பட்ட ஆண் வீரர்களிலிருந்து தேர்வு செய்யப்படடு, இரண்டு ஆண்டுகளுக்கு கடினமான சிறப்புப் பயிற்சிகள் வழங்கப்படுகிறது.
## படக்காட்சிகள்

File:MARCOS at Defence Expo 2020.jpg| பொதுமக்கள் பார்வைக்கு பயிற்சி செய்து காட்டும் மார்கோஸ் வீரர்கள் 
File:Anti Piracy demonstration by MARCOS onboard INS Vikramaditya during visit by Maharashtra CM, MPs, MLAs and senior Maharashtra Government functionaries.jpg| ஐ என் எஸ் விக்கிரமாதித்தியா கடற்படை கப்பலில் பயிற்சி செய்யும் மார்கோஸ் வீரர்கள், 2015  
File:Exercise Milan 2014 for 17 navies of the Indian Ocean Naval Symposium, organised by Indian Navy, Andaman and Nicobar Command (1).jpg| ஒரு நடவடிக்கைப் பயிற்சியினை மேற்கொள்ளும் மார்கோஸ் வீரர்கள்
File:INS Trishul foils piracy attempt in the Gulf of Aden on 6 October 2017 (4).jpg| ஏடன் வளைகுடாவில் கடற்கொள்ளையர்களை விரட்டியடிக்கும் மார்கோஸ் படையினர், 
File:INS Dega Conducts Mock Anti Hijack Exercise at Visakhapatnam Airport (6).jpg|உலங்கு வானூர்தியிலிருந்து தரையிறங்கும் மார்கோஸ் வீரர்கள்
File:A simulated destruction of an oil rig by MARCOS.jpg|
File:MARCOS at Navy Day 2019 (2).jpg|
File:INS Dega Conducts Mock Anti Hijack Exercise at Visakhapatnam Airport (5).jpg|


## இதனையும் காண்க
* இந்தியாவின் சிறப்புப் படைகள்

## அடிக்குறிப்புகள்

## மேற்கோள்கள்

## வெளி இணைப்புகள்

பகுப்பு:இந்திய படைத்துறை
பகுப்பு:இந்தியக் கடற்படை
இந்தியாவின் சிறப்புப் படைகள்
கியூமின்

Chemical compound

**கியூமின்** (Cumene) என்பது ஒரு கரிமச் சேர்மமாகும். இச்சேர்மமானது அலிபாட்டிக் பதிலியிடப்பட்ட அரோமேடிக் ஐதரோகார்பன் ஆகும். இது பாறை எண்ணெய் மற்றும் சுத்திகரிக்கப்பட்ட பெட்ரோலியத்தின் பகுதிப்பொருள்களின் ஒரு அங்கமாகும். இது எரியக்கூடிய நிறமற்ற திரவமாகும். இதன் கொதிநிலை 152°செல்சியசு ஆகும். தொழில்துறை முறையில் தூய்மையான சேர்மமாக உற்பத்தி செய்யப்படும் அனைத்து கியூமின்களும் கியூமின் ஐதரோபெராக்சைடாக மாற்றப்படுகின்றன. இது தொழில்துறை ரீதியாக முக்கியமான வேதிப்பொருட்களான பீனால் மற்றும் அசிட்டோன் ஆகியவற்றின் தொகுப்பில் ஒரு இடைநிலைப்பொருளாகும்.

## தயாரிப்பு
பென்சீனுடன் புரோப்பிலீனை ப்ரீடல் கிராப்ட்சு ஆல்கைலேற்றத்தின் மூலமாக கியூமினின் வணிகரீதியான உற்பத்தி நடைபெறுகிறது. பென்சீனுக்கான உலகளாவிய தேவையில் சுமார் 20% கியூமின் உற்பத்தியாளர்களுக்கானதாய் இருக்கிறது. கியூமின் தயாரிப்பதற்கான உண்மையான வழிமுறையானது திரவ நிலையில் உள்ள பென்சீனை கந்தக அமிலத்தை வினையூக்கியாகப் பயன்படுத்தி ஆல்கைலேற்றம் செய்வதேயாகும். ஆனால், சிக்கலான நடுநிலையாக்கல் மற்றும் மறுசுழற்சி நடவடிக்கைகள் தேவைப்படுவதாலும், அரிமானச் சிக்கல்களுடம் சேர்ந்து கொள்வதாலும், இந்த செயல்முறை பெரும்பாலும் மாற்றப்பட்டுள்ளது. மாற்றாக, அலுமினா உடன் திண்ம பாசுபோரிக் அமிலம் வினையூக்கியாகப் பயன்படுத்தப்படுகிறது.
மையம்|frameless| சிலிக்கா மற்றும் போரோன் ட்ரைஃப்ளூரைடுடன் ஊக்குவிக்கப்பட்ட பாஸ்போரிக் அமிலத்தின் முன்னிலையில் புரோபீனுடன் கியூமினுடன் பென்சீனின் வேதிவினை
1990 களின் நடுப்பகுதியில் இருந்து, வணிக உற்பத்தி செயோலைற்று அடிப்படையிலான வினையூக்கிகளுக்கு மாறியது. இந்த செயல்முறையில், கியூமின் உற்பத்தியின் செயல்திறன் பொதுவாக 70-75% ஆகும். மீதமுள்ள கூறுகள் முதன்மையாக பாலிஐசோபுரோபைல் பென்சின்களாகும். 1976 ஆம் ஆண்டில், அலுமினிய குளோரைடை ஒரு வினையூக்கியாகப் பயன்படுத்தும் மேம்பட்ட கியூமின் தயாரிப்பு செயல்முறை உருவாக்கப்பட்டது. இந்த செயல்முறைக்கான ஒட்டுமொத்த கியூமினாக மாற்றப்படும் அளவு 90% வரை அதிகமாக இருக்கலாம்.

இரண்டு சமான அளவு புரோப்பிலீன் இருஐசோபுரோபைல் பென்சீனைத் தருகிறது. மாற்றுஆல்கைலேற்றத்தால், இருஐசோபுரோபைல்பென்சீன் பென்சீனுடன் ஒத்த ஆக்சிசனேற்றம் பெற இரு வேறு சேர்மங்களில் வெவ்வேறு ஆக்சிசனேற்றம் பெற்ற தனிமங்கள் வினைபுரிந்து ஒரே ஆக்சிசனேற்ற எண்ணைப் பெறும் தனிமத்தைக் கொண்ட விளைபொருளைத் தரும் வினையில் ஈடுபடுகிறது..

## பாதுகாப்பு
கியூமின் நீண்ட கால அளவிற்கு காற்றிற்கு வெளிப்படுத்தப்படும் போது பெராக்சைடுகளை உருவாக்குகிறது. வெப்பமாக்குவதற்கு அல்லது வடிகட்டுவதற்கு முன்னதாக பெராக்சைடுகளுக்கான சோதனைகள்  வழக்கமாக நடத்தப்படுகின்றன.

## மேற்கோள்கள்

பகுப்பு:ஐசோபுரோப்பைல் சேர்மங்கள்
பகுப்பு:ஆல்கைல்பென்சீன்கள்
பகுப்பு:அபாயகரமான காற்று மாசுகள்
இந்தியாவின் சிறப்புப் படைகள்

இந்தியாவின் பாதுகாப்பில் பல சிறப்புப் படைகள் செயல்படுகிறது. இந்திய இராணுவத்தின் முப்படைகளும் தனித்தனி சிறப்புப் படைகள் கொண்டுள்ளது. தரைப்படையின் கீழ் பாராசூட் சிறப்புப் படைகளும், கடற்படையின் கீழ் மார்கோஸ்  சிறப்புப் படையும், வான்படையின் கீழ் கருடா அதிரடிப் படையும் கொண்டுள்ளது. 

இவைகள் அல்லாது உள்நாட்டு பாதுகாப்பிற்காக, இந்திய உள்துறை அமைச்சகத்தின் கீழ் தேசிய பாதுகாப்புப் படை போன்ற பல சிறப்புப் படைகள் செயல்படுகிறது. மேலும் இந்தியாவின் வெளிநாட்டு உளவுத் துறையான ஆராய்ச்சி மற்றும் பகுப்பாய்வு அமைப்பின் கீழ் சிறப்பு எல்லைப்புறப் படை, தேசிய பாதுகாப்புப் படை, சிறப்பு பாதுகாப்புப் படை மற்றும் சிறப்புக் குழுக்கள் செயல்படுகிறது.

## இந்தியாவின் சிறப்புப்படைகள்
* மார்கோஸ்
* கருடா
* பாரசூட் சிறப்புப் படைகள்
* சிறப்பு எல்லைப்புறப் படை -  (SFF) 
* தேசிய பாதுகாப்புப் படை - (NSG)
* சிறப்பு பாதுகாப்புப் படை - (SPG)
* சிறப்புக் குழு - (Special Group)

## இதனையும் காண்க
* இந்தியத் துணை இராணுவப் படைகள்
* இந்திய இராணுவம்

## மேற்கோள்கள்


பகுப்பு:இந்தியாவின் சிறப்புப் படைகள்
பகுப்பு:இந்திய படைத்துறை
பகுப்பு:இந்திய பாதுகாப்பு அமைச்சகம்
பண்புசார் ஈர்ப்பு

புணர்ச்சி, உணர்ச்சி அல்லது காதல் வகையிலாக பாலின வேறுபாடின்றி ஒருவரின் பண்பை பார்த்து மட்டும் அவர் மீது ஈர்ப்பு கொள்வது **பண்புசார் ஈர்ப்பு** எனப்படும். பண்புசார் ஈர்ப்பு என்பது ஒருவகையான பாலியல் அடையாளம்.

## விளக்கம்
பாலின வேறுபாடு இன்றி ஒருவரின் பண்பினால் ஈர்க்கப்படுபவர்கள் பண்புசார் ஈர்தலர்கள் என்று அறியப்படுகின்றனர். இந்த பாலின அடையாளம் விலங்கீர்தலர், சவமீர்தலர், குழவியீர்தலர் ஆகியோரை உள்ளடக்காது.  

ஆண்டுதோறும் **24 வது** மே பாலின அடையாள சிறுபான்மையினர் நாளாக அறிவிக்கப்பட்டதை அடுத்து, பண்புசார் ஈர்ப்பு குறித்த விழிப்புணர்வு பரப்பப்படுகிறது.  

## தரவுகள்
2016 ஆம் ஆண்டில் ஐக்கிய அமெரிக்காவைச் சேர்ந்த 2000 ஆட்களிடம் எடுக்கப்பட்ட ஆரிஸ் போல் என்கிற கணக்கெடுப்பின் படி, 18-30 வயதிலான சுமார் இரண்டு விழுக்காடு நபர்கள் தங்களை பண்புசார் ஈர்தலராக அடையாளப்படுத்தி உள்ளனர். 

2017 இல் கனெட்டிகட் பல்கலைக்கழகம் நடத்த, 12000 பாலின அடையாள சிறுபான்மையினரிடம் எடுக்கப்பட்ட கணக்கெடுப்பில், அவர்களுள் 13-17 வயதிலான 14 விழுக்காடு பேர் பண்புசார் ஈர்தலராக இருப்பதாக அறிவிக்கப்பட்டது.

## மேற்கோள்கள்

பகுப்பு:ந.ந.ஈ.தி
சோ. பிரகாசுகுமார்

**சோ. பிரகாசுகுமார்** (*J. Prakash Kumar*) என்பவர் இந்தியாவைச் சேர்ந்த சுயேச்சையாக செயல்படும் அரசியல்வாதி ஆவார். முத்தியால்பேட்டையைச் சார்ந்த இவர் கணினி பயன்பாட்டில் இளநிலைப் பட்டத்தினை புதுச்சேரி பல்கலைக்கழகத்தில் பெற்றுள்ளார். இவர் புதுச்சேரி ஒன்றிய முத்தியால்பேட்டை சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டுள்ளார். 2021 புதுச்சேரி சட்டமன்றத் தேர்தலில் அதிமுக வேட்பாளர் வையாபுரி மணிகண்டனை 934 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:புதுச்சேரி அரசியல்வாதிகள்
உ. இலட்சுமிகாந்தன்

**உ. இலட்சுமிகாந்தன்** (*U. Lakshmikandhan*) என்பவர் அகில இந்திய நமது ராஜ்ஜியம் காங்கிரசைச் சார்ந்த இந்திய அரசியல்வாதி ஆவார். இவர் புதுச்சேரி பாகூர் கொம்யூனைச் சார்ந்தவர். சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றவர். அரசுப் பணியிலிருந்து ஓய்வு பெற்ற இவர் ஏம்பலம் சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டார். 2021 புதுச்சேரி சட்டமன்றத் தேர்தலில் இவர் இந்தியத் தேசிய காங்கிரசின் எம். கந்தசாமியை 2,240 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:புதுச்சேரி அரசியல்வாதிகள்
ரோசா இல்தா ராமோசு

**ரோசா இல்தா ராமோசு** (**Rosa Hilda Ramos)** கோல்ட்மேன் சுற்றுச்சூழல் பரிசைப் பெற்ற இரண்டாவது புவேர்ட்டோ ரிக்கன்  குடிமகனாவார். இவர் தனது சொந்த ஊரான கட்டானோ, புவேர்ட்டோ ரிக்கோவை தளமாகக் கொண்டு வாழ்ந்து வருகின்ற ஓர் இல்லத்தரசி மற்றும் சுற்றுச்சூழல் ஆர்வலர் ஆவார்.

கோல்டுமேன் சுற்றுச்சூழல் விருது  உலகெங்கிலும் உள்ள அடிமட்ட சுற்றுச்சூழல் ஆர்வலர்களுக்கு வழங்கப்படும் மதிப்புமிக்க விருதாகும். பசுமை நோபல் பரிசு என்றும் இது பிரபலமாக அறியப்படுகிறது.

புவேர்ட்டோ ரிக்கோவின் கட்டானோவில் உள்ள மாசுபடுத்தும் தொழிற்சாலைகளின் பாதிப்பிலிருந்து லாசு குச்சரில்லாசு சதுப்புநிலத்தை  வளர்ச்சியினால் ஏற்பட்டும் அழிவிலிருந்து காப்பாற்ற உதவியதற்காக ராமோசுக்கு  இவ்விருது வழங்கப்பட்டது.  இச்சதுப்பு நிலம் இப்பகுதியின் கடைசி திறந்தவெளி மற்றும் பிராந்தியத்தின் மிகப்பெரிய ஈரநில சுற்றுச்சூழல் அமைப்புகளில் ஒன்றாகும்.

அரசாங்க நிறுவனமான புவேர்ட்டோ ரிக்கோ மின்சார சக்தி ஆணையத்தை எதிர்த்து  இப்பகுதியின் முக்கிய காற்று மாசுபாட்டையும் இவர் வெற்றிகரமாக எதிர்த்துப் போராடினார். வளிமண்டலத்தில் வெளியேற்றப்படும் மாசுபடுத்திகளின் அளவை வியத்தகு முறையில் குறைக்க பொது பயன்பாட்டை கட்டாயப்படுத்தி 7 மில்லியன் டாலர்  அபராதம் செலுத்துமாறு ஆணையத்தை ராமோசு கட்டாயப்படுத்தினார்.

2008 கோல்டுமேன் சுற்றுச்சூழல் பரிசு  150,000 நாணய மானியம், ஏப்ரல் 14, 2008 அன்று கலிபோர்னியாவின் சான் பிரான்சிசுகோவில் ஏழு பெறுநர்களுக்கு வழங்கப்பட்டது.

## மேற்கோள்கள்

* கோல்ட்மேன் சுற்றுச்சூழல் பரிசு
* வோல் ஸ்ட்ரீட் ஜர்னல்
* ஓட் இதழ் 
* TreeHugger.com (நேர்காணல்) 

பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:வாழும் மக்கள்
பகுப்பு:புவேர்ட்டோ ரிக்கோ மக்கள்
மாத்துகுமள்ளி வெ. சுப்பராவ்

**மாத்துகுமள்ளி வெங்கட்டா சுப்பாராவ்** (*Mathukumalli Venkata Subbarao*) (மே 4, 1921 - பிப்ரவரி 15, 2006) ஓர் இந்திய-கனடிய கணிதவியலாளர் ஆவார். எண் கோட்பாட்டில் நிபுணத்துவம் பெற்றவ இவர், கனடாவின் ஆல்பர்ட்டாவிலுள்ள எட்மன்டன் நகரில் நீண்ட காலமாக வசித்து வந்தார்.

## சுயசரிதை
இந்தியாவின் ஆந்திராவின் குண்டூரிலுள்ள யழாலி என்ற சிறிய கிராமத்தில் சுப்பாராவ் பிறந்தார். 1941இல், சென்னை மாநிலக் கல்லூரியில் முதுகலைப் பட்டம் பெற்றார். பின்னர், சென்னைப் பல்கலைக்கழகத்தின் கணிதப் பேராசிரியர் ஆர். வைத்தியநாதசுவாமி அறிவுறுத்தலின் பேரில் செயல்பாட்டு பகுப்பாய்வில் முனைவர் பட்டம் பெற்றார். இவர் சென்னை, மாநிலக்கல்லூரியிலும் ஸ்ரீ வெங்கடேஸ்வரா பல்கலைக்கழகத்திலும், மிசூரி பல்கலைக்கழகத்திலும் பணியாற்றிய பின்னர் 1963 ஆல்பெர்டா பல்கலைக்கழகத்தில் சேர்ந்து தனது தொழில் வாழ்க்கையின் எஞ்சிய காலத்தைக் கழித்தார். ஒரு சிறந்த ஒத்துழைப்பாளரான சுப்பாராவ் 40க்கும் மேற்பட்ட கூட்டு ஆசிரியர்களைக் கொண்டிருந்தார் ( இவருக்கு எர்டெஸின் நம்பர் 1 ஐ வழங்கிய பால் எர்டெஸ் உட்பட ). இவர் தனது வாழ்க்கையின் இறுதி ஆண்டுகளில் கணித ஆவணங்களைத் தொடர்ந்து தயாரித்தார். இவர் தனது 84 வயதில் எட்மண்டனில் இறந்தார்.

ஒரு முன்னணி கட்டுப்பாட்டு கோட்பாட்டாளரான மாத்துகுமள்ளி வித்யாசாகர் இவரது மகனாவார்.

## தேர்ந்தெடுக்கப்பட்ட வெளியீடுகள்
* 

## மேற்கோள்கள்

## வெளி இணைப்புகள்
* 

பகுப்பு:மாநிலக் கல்லூரி மேனாள் மாணவர்கள்
பகுப்பு:குண்டூர் மாவட்ட நபர்கள்
பகுப்பு:தெலுங்கு மக்கள்
பகுப்பு:2006 இறப்புகள்
பகுப்பு:1921 பிறப்புகள்
நாராயண் தத்தா ஓசா

**நாராயண் தத்தா ஓசா** (*Narayan Dutta Ojha*) என்பவர் (19 ஜனவரி 1926) மத்தியப் பிரதேச உயர் நீதிமன்றத்தின் தலைமை நீதிபதியாக 1987 சனவரியில் பணியாற்றினார். இவர் 1987 திசம்பரில் மத்தியப் பிரதேசத்தின் ஆளுநராகப் பதவியேற்றார். முன்னதாக 1986 ஆகஸ்ட் முதல் செப்டம்பர் வரை அலகாபாத் உயர்நீதிமன்றத்தின் பொறுப்பு தலைமை நீதிபதியாக இருந்தார். பின்னர் இவர் 1988 ஜனவரியில் இந்திய உச்சநீதிமன்றத்தின் நீதிபதியாக நியமிக்கப்பட்டார். ஜனவரி 1991இல் பணி ஓய்வு பெற்றார்.

## மேலும் காண்க

* மத்திய பிரதேச ஆளுநர்களின் பட்டியல்

## மேற்கோள்கள்


பகுப்பு:வாழும் மக்கள்
பகுப்பு:இந்திய உச்ச நீதிமன்ற நீதிபதிகள்
பகுப்பு:1926 பிறப்புகள்
பகுப்பு:மத்தியப் பிரதேச ஆளுநர்கள்
கீழ்க்கயல் மத்தாய் சாண்டி

**கீழ்க்கயல் மத்தாய் சாண்டி** (*Kizhakkayil Mathai Chandy*) (ஆகஸ்ட் 6 1921 - 7 செப்டம்பர் 1998) என்பவர் கவர்னராகப் பணியாற்றிய இந்திய அரசியல்வாதி ஆவார். இவர் இந்திய மாநிலங்களில் குசராத்து, மத்திய பிரதேசம் மற்றும் ஒன்றிய பிரதேசமான புதுச்சேரி கவர்னராகப் பணியாற்றியுள்ளார். இவர் கேரள பிரதேச காங்கிரசு குழுவின் (கேபிசிசி) முன்னாள் தலைவரும், ரப்பர் வாரியத்தின் தலைவருமாகாப் பணியாற்றியுள்ளார்.

## அரசியல் மற்றும் அரசுப் பணி
சாண்டி, 26 வயதில் சுதந்திரத்திற்குப் பிறகு மாநில சட்டப்பேரவையில் ஏகமனதாகத் தேர்ந்தெடுக்கப்பட்டார். இவரை 1952 மற்றும் 1954 ஆம் ஆண்டுகளில் மீண்டும் தேர்ந்தெடுத்தனர். சாண்டி உறுப்பினராக உள்ள நிறுவனம் மற்றும் கூட்டுறவு அமைப்புகளின் வளர்ச்சிக்கு முக்கியமாகப் பங்காற்றினார். 1953ஆம் ஆண்டில் இளைஞர் காங்கிரசு பிரிவு முதன்முதலில் இவரால் தொடங்கப்பட்டது. இவர் மீனாட்சி கூட்டுறவு நில அடமான வங்கியை நிறுவினார். பாலாய் கூட்டுறவு சந்தைப்படுத்தல் சங்கத்தின் நிறுவனரும் இவரே. கேரள மாநில ரப்பர் சந்தைப்படுத்தல் கூட்டமைப்பு இவரால் 1971இல் நிறுவப்பட்டது. இவர் 1966 இல் இந்திய ரப்பர் விவசாயிகள் சங்கத்தை நிறுவினார். தற்போதைய கொச்சின் அறிவியல் மற்றும் தொழில்நுட்பப் பல்கலைக்கழகத்தில் ரப்பர் தொழில்நுட்பத்தில் இளநிலை தொழில்நுட்பக் கல்வியினை நிறுவ மூளையாகச் செயல்பட்டார். இவருடைய முயற்சியால்தான் இந்தியா, இயற்கை ரப்பர் உற்பத்தி நாடுகளின் சங்கத்தில் சேர்ந்தது. 1972 முதல் 1978 வரை பன்னாட்டு ரப்பர் ஆய்வுக் குழு, இயற்கை ரப்பர் உற்பத்தி நாடுகளின் சங்கம் (ஏ.என்.ஆர்.பி.சி), லண்டனில் நடைபெற்ற சர்வதேச ரப்பர் ஆராய்ச்சி மேம்பாட்டு வாரியம், கோலாலம்பூர், பாங்காக், சிங்கப்பூர் போன்ற நாடுகளில் நடைபெற்ற மாநாடுகளுக்கு இவர் இந்தியாவிலிருந்து ஏராளமான பிரதிநிதிகள் பங்குபெற வழிநடத்தினார்.

## ஆரம்ப கால வாழ்க்கை
சாண்டி, 6 ஆகத்து 1921இல் கோட்டயம் மாவட்டத்தில் உள்ள பாளையில் கீழக்காயில் மத்தாய் மற்றும் மத்தாய் மரியம் இணையின் மகனாகப் பிறந்தார். இவருக்கு 3 இளைய சகோதர்களும் ஒரு சகோதரியும் உடன் பிறந்தவர்கள். இவர்களில் ஒருவர் பாலா கே.எம். மேத்யூ முன்னாள் நாடாளுமன்ற உறுப்பினர் ஆவார். இவர் பாளையில் பள்ளிப்படிப்பை முடித்து கல்லூரி கல்வியினை சங்கணாச்சேரியிலும் திருவனந்தபுரத்திலும் முடித்தார். இவர் 1942இல் ஆங்கில மொழி மற்றும் இலக்கியத்தில் முதுகலைப் பட்டம் பெற்றார்.

## தனிப்பட்ட வாழ்க்கை
இவர் 1939ஆம் ஆண்டில் தனது 18 வயதில் மரியகுட்டி சாண்டியை மணந்தார். இவர்களுக்கு எட்டு மகன்களும் இரண்டு மகள்களும் உள்ளனர்.

## இறப்பு
சாண்டி 7 செப்டம்பர் 1998 அன்று, 77 வயதில், எர்ணாகுளத்தில் காலமானார்.

## சுயசரிதை
சாண்டி திடீரென இறந்ததால் "ஜீவிதா வஜியோரகாஷக்கல் " என்ற சுயசரிதையை முடிக்க முடியவில்லை. ஆனால் பின்னர் 1999இல் தொழிற்கட்சி (இந்தியா) வெளியீடாக வெளியிடப்பட்டது.

2009 ஆம் ஆண்டில் நடப்பு புத்தகங்களால் பாலா கே.எம். மேத்யூ "வரிகா வரிகா சஹாஜரே " என்ற தலைப்பில் வாழ்க்கை வரலாறு நூலை வெளியிட்டார்.

## மேற்கோள்கள்

 
பகுப்பு:புதுச்சேரி ஒன்றியத் துணைநிலை ஆளுநர்கள்
பகுப்பு:மத்தியப் பிரதேச ஆளுநர்கள்
பகுப்பு:குசராத்து ஆளுநர்கள்
பகுப்பு:1998 இறப்புகள்
பகுப்பு:1921 பிறப்புகள்
ஏஞ்சலா ஆர். மில்னர்

**ஏஞ்சலா ஆர். மில்னர்** (*Angela Milner*; 3 அக்டோபர் 1947 – 13 ஆகத்து 2021) என்பவர் இங்கிலாந்தினைச் சார்ந்த தொல்லுயிரியல் ஆராய்ச்சியாளர் ஆவார். இவர் 1986ஆம் ஆண்டில் ஆலன் சாரிக்குடன் இணைந்து டைனோசர் பேரியோனிக்சு பற்றி விவரித்தார். முனைவர் பட்டம் பெற்றுள்ள மில்னர், தற்போது இலண்டனில் உள்ள இயற்கை வரலாற்று அருங்காட்சியகத்தில் பணிபுரிகிறார். *[[ஆர்கியொட்ரிக்ஸ்|ஆர்கியொட்ரிக்சின்]]* மூளையினை ஆய்வு செய்து, இது பறவை இனம் எனக் குறிப்பிடுவதற்கான ஆதாரங்களை வழங்கினார். இவர் தெற்கு இங்கிலாந்தில் காணப்படும் இயோசீன் காலத்திலிருந்த பறவை இனங்களையும் ஆய்வு செய்து வருகிறார்.

## மேற்கோள்கள்

பகுப்பு:தொல்லுயிரியலாளர்கள்
பகுப்பு:1947 பிறப்புகள்
பகுப்பு:2021 இறப்புகள்
பகுப்பு:பிரித்தானிய விலங்கியலாளர்கள்
மார்க் ஓனா

thumb|2011 ஆண்டில் மார்க் ஓனா
**மார்க் ஓனா எசாங்குய்** (**Marc Ona Essangui)** சுற்றுச்சூழல் தன்னார்வ தொண்டு நிறுவனமான பிரைன்பாரெசுட்டு அமைப்பின்  நிறுவனர் மற்றும் தன்னார்வ தொண்டு நிறுவனங்களின் வலையமைப்பான சுற்றுச்சூழல் காபோனின் தலைவர் ஆவார். காபோன் என்பது உலகின் இரண்டாவது பெரிய மழைக்காட்டுப் பகுதியாகும்.

பூமத்திய ரேகை மழைக்காடு சுற்றுச்சூழல் அமைப்புகளை அச்சுறுத்தும் மேற்கு மத்திய ஆப்பிரிக்காவில் உள்ள காபோனில் ஒரு சீன சுரங்கத் திட்டத்தின் பின்னணியில் உள்ள ஒப்பந்தங்களை அம்பலப்படுத்த மார்க் ஓனா எசாங்குய் தலைமை தாங்கினார். ஓனா எசாங்குய் கருத்துப்படி, முன்மொழியப்பட்ட பெலிங்கா வளர்ச்சித் திட்டம் என்ற 3.5 பில்லியன் டாலர் திட்டத்திற்கு  ரகசியமாக பேச்சுவார்த்தை நடத்தப்பட்டது. இதற்காக உள்ளூர் சமூகங்கள் கலந்தாலோசிக்கப்படவில்லை.  திட்டம் அவர்களின் சூழலில் என்ன பாதிப்பை ஏற்படுத்தும் என்பதையும் அவர்கள் அறிந்திருக்கவில்லை. வளர்ச்சிக்கு அந்நிய முதலீட்டை ஊக்குவிக்கும் ஒரு நாட்டில், காடுகளையும் அதன் மக்களையும் பாதுகாக்க ஓனா அயராமல் குரல் கொடுத்தார்.

ஓனாவின் சுற்றுச்சூழல் பாதுகப்பு  பணிக்காக 2009 ஆம் ஆண்டிற்கான ஆப்பிரிக்கா கோல்டுமேன் சுற்றுச்சூழல் விருது வழங்கப்பட்டது.  நிதி பற்றாக்குறை காரணமாக பெலிங்கா வளர்ச்சித்  திட்டம் தற்போது நிறுத்தப்பட்டுள்ளது.

குடியரசுத் தலைவர் அலி போங்கோ ஒந்திம்பாவின் மூத்த ஆலோசகரான லிபன் சோலேமானை அவதூறு செய்ததற்காக, மார்ச் 2013 ஆம் ஆண்டு  ஓனா எசாங்குய்யிற்கு  ஆறு மாத இடைநீக்கம் செய்யப்பட்ட சிறைத்தண்டனையும், சுமார் 10,000 அமெரிக்க டாலர் அபராதமும் விதிக்கப்பட்டது.

சனவரி 2020 முதல், ஆப்பிரிக்காவில் மக்களாட்சிக்கான தூர்னன்சு லா பேச் இயக்கத்தின் தலைவராக மார்க் ஓனா எசாங்குய் உள்ளார்.

## மேற்கோள்கள்


பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:வாழும் மக்கள்
பகுப்பு:ஆப்பிரிக்கர்கள்
காந்தா குமாரி பட்நகர்

**காந்தா குமாரி பட்நகர்** (*Kanta Kumari Bhatnagar*) (1930கள் - 13 ஆகஸ்ட் 2011) இந்தியாவின் மனித உரிமைகள் ஆணையத்தின் முதல் பெண் நீதிபதியும், ஆர்வலருமாவார். இவர் சென்னை உயர் நீதிமன்றத்தின் தலைமை நீதிபதியாக இருந்த முதல் பெண் நீதிபதி ஆவார். மேலும் பட்நகர் ராஜஸ்தான் மாநில மனித உரிமைகள் ஆணையத்தின் தலைவராகவும் இருந்தார்.

இவர் ராஜஸ்தானின் முக்கிய பெண் நீதிபதிகளுள் ஒருவராகவும் இருந்தார்.

## சுயசரிதை

பட்நகர் 1968 இல் ராஜஸ்தானில் நீதிபதியாகப் பணியாற்றினார். 1992 ஜூன் மாதம் சென்னை உயர் நீதிமன்றத்தின் தலைமை நீதிபதி ஆனார். காந்தா குமாரி பட்நகர் நீதிமன்றத்தின் தலைமை நீதிபதியாக பணியாற்றிய முதல் பெண் நீதிபதியாக, சுமார் ஐந்து மாதங்கள் பதவி வகித்தார்.

பட்நகர் 2000 ஆம் ஆண்டில்  ராஜஸ்தான் மாநில மனித உரிமைகள் ஆணையத்தின் முதல் தலைவரானார்.
13 ஆகஸ்ட் 2011 அன்று உதய்பூரில்  மாரடைப்பால் 81 வயதில் காந்தா குமாரி பட்நகர் இறந்தார்.

## மேற்கோள்கள்

பகுப்பு:இந்திய மனித உரிமைச் செயற்பாட்டாளர்கள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:2011 இறப்புகள்
மாத்துகுமள்ளி வித்யாசாகர்

**மாத்துகுமள்ளி வித்யாசாகர்**  (*Mathukumalli Vidyasagar*) (பிறப்பு செப்டம்பர் 29 1947) ஓர் முன்னணி கட்டுப்பாட்டியல் கொள்கையாளரும் அரச கழகத்தின் சக கூட்டாளாருமாவார். ஐதராபாத்தின் இந்திய தொழில்நுட்பக் கழகத்தில் மின் பொறியியல் துறையில் பேராசிரியராக உள்ளார். முன்னதாக இவர் டல்லாஸில் உள்ள டெக்சாஸ் பல்கலைக்கழகத்தில்  உயிரியல் அறிவியல் துறையின் தலைவராக இருந்தார். அதற்கு முன்னர் இவர் டாட்டா கன்சல்டன்சி சர்வீசஸ் (டி.சி.எஸ்) நிறுவனத்தில் நிர்வாக துணைத் தலைவராக இருந்தார். அங்கு இவர் மேம்பட்ட தொழில்நுட்ப மையத்திற்கு தலைமை தாங்கினார். முன்னதாக, பெங்களூரிலுள்ள பாதுகாப்பு ஆராய்ச்சி மற்றும் வளர்ச்சி அமைப்பில் செயற்கை நுண்ணறிவு மற்றும் ரோபாட்டிக்ஸ் (சிஐஆர்) மையத்தின் இயக்குநராக இருந்தார். இவர் பிரபல கணிதவியலாளர் மா. வெ.சுப்பாராவின் மகனாவார். 

இவரது எர்டெஸ் எண் இரண்டு மற்றும் இவரது ஐன்ஸ்டீன் எண் மூன்று.

## கல்வி
மேடிசனிலுள்ள விஸ்கொன்சின் பல்கலைக்கழகத்தில் இளங்கலை, முதுகலை, முனைவர் ஆகியவற்றை முடித்தார்.

## தொழில்
இவர் 1969 இல் மார்க்வெட் பல்கலைக்கழகத்தில் உதவி பேராசிரியராக தனது வாழ்க்கையைத் தொடங்கினார் 

## விருதுகள்
வித்யாசாகர் பல விருதுகளையும் கௌரவங்களையும் பெற்றுள்ளார். அவற்றுள்:

* 1983: "நேரியல் மற்றும் நேரியல் அல்லாத விநியோகிக்கப்பட்ட அமைப்புகளின் ஸ்திரத்தன்மை பகுப்பாய்விற்கான பங்களிப்புகளுக்காக" மின் மற்றும் மின்னணுவியல் பொறியியலாளர்களின், தனது 35 வயதில், இந்த விருதைப் பெற்ற இளையவர்களில் ஒருவரானார்.
* 1984: பொறியியல் கல்வியின் அமெரிக்கச் சங்கத்தின் பிரடெரிக் எம்மன்ஸ் டெர்மன் விருது.
* 2004: ஐஇஇஇ ஸ்பெக்ட்ரம் என்ற வளைதளம் இவரை நாற்பது "தொழில்நுட்ப குருக்களில்" ஒருவராக பட்டியலிட்டது.
* 2008: ஐஇஇஇ கட்டுப்பாட்டியல் விருது.
* 2012: அரச கழகத்தின் சக கூட்டாளர் 
* 2012: ரூஃபஸ் ஓல்டன்பர்கர் பதக்கம்
* 2013: ஜான் ராகஸ்ஸினி கல்வி விருது, அமெரிக்க தானியங்கி கட்டுப்பாட்டு கழக்த்தின் - பாடப்புத்தகங்கள் மற்றும் ஆராய்ச்சிகளை வெளியிடுவதன் மூலம் தானியங்கி கட்டுப்பாட்டு கல்விக்கு சிறப்பான பங்களிப்புகளுக்காக வழங்கப்பட்டது.
* 2015: ஜவகர்லால் நேரு அறிவியல் சக கூட்டாளர், இந்திய அரசு
* 2017: சக கூட்டாளர், சர்வதேச தானியங்கி கட்டுப்பாட்டு கூட்டமைப்பு
* 2017: விஸ்கான்சின் பல்கலைக்கழக மின் பொறியியல் துறையின் 125 வது ஆண்டு விழாவின் போது 125 "செல்வாக்குமிக்க மக்களில்" இவரது  பெயர் பட்டியலிடப்பட்டது

## மேற்கோள்கள்

## வெளி இணைப்புகள்
* Home page

பகுப்பு:அமெரிக்க இந்தியர்கள்
பகுப்பு:தெலுங்கு மக்கள்
பகுப்பு:வாழும் மக்கள்
பகுப்பு:1947 பிறப்புகள்
யழாலி

**யழாலி** (*Yazali*) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு கிராமம் ஆகும். இது தெனாலி வருவாய் பிரிவின் கார்லபலேம் மண்டலத்தில் அமைந்துள்ளது.

## நிலவியல்
யழாலி வட்டத் தலைமையகமான கார்லபலேமின் தெற்கே அமைந்துள்ளது. 15.886 ° வடக்கு 80.547 ° கிழக்கில் 2,423 ஹெக்டேர் (5,990 ஏக்கர்) பரப்பளவில் பரவியுள்ளது.

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, யழாலியில் ஆண்கள் 51% மக்கள்தொகையும் பெண்கள் 49% என மொத்தம் 3,103 ஆக உள்ளனர்ர். சராசரி கல்வியறிவு விகிதம் 23% ஆகும். இது தேசிய சராசரியான 59.5% ஐ விடக் குறைவு; ஆண்களில் 35% , பெண்கள் 15% கல்வியறிவு பெற்றவர்கள். மக்கள்தொகையில் 10% ஆறு வயதுக்குட்பட்டவர்கள். கிராமத்தின் பெரும்பான்மையானவர்கள் விவசாயத்தில் ஈடுபட்டுள்ளனர்

## மேற்கோள்கள்

பகுப்பு:Coordinates on Wikidata
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:குண்டூர் மாவட்டம்
பூலாச்செடி

பூலாச்செடி

இது ஒருவகை முட்புதர்ச்செடி ஆகும். வறட்சியான இடங்களிலும் வாழும் தன்மையுடையது.

## வகைகள்
இது கரும்பூலாச்செடி மற்றும் வெள்ளை பூலாச்செடி என இருவகைப்படும்.

## கரும்பூலா
இந்த பூலாச்செடியின் பழங்கள் கருமையாக இருக்கும். கரும்பூலாவை, கிராமங்களில் புல்லாந்தி என்று அழைக்கிறார்கள்.

## மருத்துவ பயன்கள்

நரை தலைமுடிகளை வளமாக்கி, கருப்பு நிறத்தை அடைய வைப்பது மட்டுமன்றி, கரும்பூலா பல அரிய மருத்துவ நன்மைகளையும் அளிக்க வல்லது.

கரும்பூலாவின் இலைகள், இரத்தத்தை சுத்தம் செய்து, உடல் உறுப்புகளை சீராக இயங்க வைக்கும், இலையை இட்டு காய்ச்சிய குடிநீர், சரும வியாதிகள், மூல பாதிப்புகள் மற்றும் பற்களின் பாதிப்பை குணமாக்கும் ஆற்றல் மிக்கது.

## குறிப்புகள்
1.*[https://www.mayurashop.in/%25E0%25AE%2595%25E0%25AE%25B0%25E0%25AE%25AE%25E0%25AE%25AA%25E0%25AE%25B2-%25E0%25AE%25AE%25E0%25AE%25B2%25E0%25AE%2595-322&ved=2ahUKEwjK3Z30q_PxAhXBmuYKHUhkCOMQFnoECCgQAQ&usg=AOvVaw0So5iVz613p0NzoU4YFCO- கரும்பூலாச்செடி மருத்துவ பயன்கள்*.]

பகுப்பு:செடிகள்
நீலாசோதையன்

thumb|right|200px|நீலாசோதையான்
**நீலாசோதையான்** என்பவர் வலவை நகரை ஆட்சி செய்த அரசர் பெரியதம்பிரானின் அரச சபையில் படைத்தளபதியாக இருந்துள்ளார், வண்ணார் குலத்தில் பிறந்த இவர், பாண்டியர்களை வென்று அவர்களின் படைகளில் 6000 வீரர்களை வென்று தன்னுடைய படையில் இணைத்து வைத்து தங்கள் நாட்டை ஆண்டுவந்துள்ளனர் என்பதை வரலாறு உணர்த்துகிறது.

## நீலாசோதையன் பற்றிய கோணேசர் கல்வெட்டு
நீலசோதையன் பற்றிய குறிப்பு கோணேசர் கல்வெட்டு எனும் நூலில் இடம் பெற்றுள்ளது கோணேசர் கல்வெட்டின் 28 ஆம் பாடல்

இதற்கான பொருள் விளக்கம் குளத்திற்காக காவல் இருக்கும் தெய்வம் தரப்பட்டுள்ளது எனினும் பாடலில் இக்குளத்தை அமைத்த நீலாசோதையன் படையும் அரசர்மாரும் என்ற தகவல் கூறப்பட்டுள்ளது,அதாவது குளக்கோட்டு மன்னனுக்காக கந்தளாய் குளத்தை அமைத்ததுநீலாசோதையன் படையும் அரசர்மாரும் எனக் குறிப்பிடப்பட்டுள்ளது

## மேற்கோள்கள்

பகுப்பு:இலங்கை வரலாறு
சர்மிஸ்தா முகர்ஜி

**சர்மிஸ்தா முகர்ஜி** (*Sharmistha Mukherjee*) (அக்டோபர் 30, 1965) இவர் ஒரு அரசியல்வாதி, இயக்குனா் மற்றும் நடனக் கலைஞா் ஆவார். மேலும், இவர் இந்திய தேசிய காங்கிரஸ் கட்சியிலும் இருக்கிறாா்.

## ஆரம்பகால வாழ்க்கை மற்றும் கல்வி

மேற்கு வங்கத்தில் பிறந்த சர்மிஸ்தா முகர்ஜி டெல்லியில் வளர்ந்தார். அவரின் தந்தை பிரணாப் முகர்ஜி ஆவார்.மேலும் பிரணாப் முகர்ஜி 13ஆவது இந்திய குடியரசின் தலைவர் ஆவார்.

## நடன வாழ்க்கை

முகர்ஜி 12 வயதில் முறையான நடனப் பயிற்சியைத் தொடங்கினார். அவரது ஆசிரியர்களில் பண்டிட் துர்கலால், விதுஷி உமா சர்மா மற்றும் ராஜேந்திர கங்கனி ஆகியோர் அடங்குவர். * தி இந்து * அவரது நடிப்பை "சாதித்தது" என்று அழைத்தது மற்றும் அவரது துல்லியமான அடிச்சுவட்டைப் பாராட்டியது.

## அரசியல்

சர்மிஸ்தா சூலை 2014 இல் இந்திய தேசிய காங்கிரசில் சேர்ந்தார். அதன் பின்னர் அவர் கட்சி ஏற்பாடு செய்த பேரணிகளில் தீவிரமாக பங்கேற்று வருகிறார். மேலும் தனது பகுதியில் உள்ள கட்சி ஊழியர்களுடன் அடிமட்டத்தில் பணியாற்றி வருகிறார். அவர் போட்டியிட்டார்.  டெல்லி சட்டமன்றத்தில் பிப்ரவரி 2015 இல் கிரேட்டர் கைலாஷ் தொகுதியிலிருந்து தோற்றாா். .ஆனால் ,  பரத்வாக்குப் பிறகு 6,102 வாக்குகளுடன் மூன்றாவது இடத்தைப் பிடித்தது ஆம் ஆத்மி கட்சி 57,589 வாக்குகள் பெற்றார். மேலும் ராகேஷ் குல்லையா பாரதிய ஜனதா கட்சி, 43,006 வாக்குகள் பெற்றார்.

## குறிப்புகள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1965 பிறப்புகள்
பகுப்பு:வாழும் மக்கள்
உபேந்திரகிஷோர் ராய் சௌத்ரி

**உபேந்திரகிஷோர் ராய் சவுத்ரி** (*Upendrakishore Roy Chowdhury*) (12 மே 1863  - 20 டிசம்பர் 1915) அல்லது **காமதரஞ்சன் ராய்** என்பவர் ஓர் பெங்காலி எழுத்தாளரும், ஓவியருமாவார். *சோட்டோடர் ஷெரா பிகன் ரோச்சோனா ஷாங்க்கோலன்* என்ற புத்தகத்தை இவர் எழுதினார். இவர், இந்தியாவின் பிரம்ம சீர்திருத்தவாதியான துவாரகநாத் கங்குலியின் மருமகன். இவர் ஒரு தொழில்முனைவோராகவும் இருந்தார். வண்ண அச்சிடலை வங்காளத்துக்கு அறிமுகப்படுத்திய முதல் நபர் இவர்தான். இவர், *சந்தேஷ்* என்ற  முதல் வண்ணக் குழந்தைகள் பத்திரிகையை 1913இல் தொடங்கினார்.

## வாழ்க்கை
வலது|thumb| தனது மனைவி, ஆறு குழந்தைகளுடன் ராய்.
உபேந்திரகிஷோர் ராய், 12 மே 1863 இல்  வங்காளத்தின் மைமென்சிங் மாவட்டத்தில் ( இப்போது கிசோர்கஞ்ச் மாவட்டம்,வங்காளதேசம் ) மோஷுவா என்ற சிறிய கிராமத்தில் பிறந்தார். இவர் தனது இளமைக் காலத்தின் பெரும்பகுதியை கொல்கத்தாவில் கழித்தார். இவர் 20 டிசம்பர் 1915 இல் தனது 52 வயதில் இறந்தார். 

## குடும்பம்
இவரின் தந்தை காளிநாத் ராய் ஆங்கிலம், பாரசீக மொழிகளிலும், பாரம்பரிய இந்திய மற்றும் ஆங்கிலோ-இந்திய சட்ட அமைப்புகளிலும் நிபுணராக இருந்தார். பாரசீக மொழியில் எழுதப்பட்ட பழைய நிலப் பத்திரங்களை விளக்குவதற்கும், இந்தியாவில் புதிதாக அறிமுகப்படுத்தப்பட்ட பிரித்தானிய சட்ட அமைப்பிலிருந்து சிறந்த ஒப்பந்தத்தைப் பெற நில உரிமையாளர்களுக்கு உதவுவதற்கும் அவர் ஒரு சிறந்த நிபுணராக இருந்தார். அவர் செல்வந்தராக இருந்ததால் இரண்டு யானைகளை வாங்க முடிந்தது.

உபேந்திரகிஷோரின் மூத்த மகள் சுகலதா ராவ் ஒரு சமூக சேவகரும், குழந்தைகள் புத்தக எழுத்தாளரும், *அலோக்* என்ற செய்தித்தாளின் ஆசிரியரும் ஆனார். அவர் ஷிஷு-ஓ-மெட்ரி மங்கல் கேந்திரோ (குழந்தைகள் மற்றும் தாய்மார்களின் நலன்புரி மையம்) , ஒரிசா நாரி சேவா சங்கம் ஆகியவற்றை நிறுவினார். பெங்காலி கவிஞரும், கதை எழுத்தாளருமான சுகுமார் ரே இவரது மூத்த மகனாவார்.

## பணி
தெற்காசியாவில் முதன்முதலில் வண்ணத்த்தில் அச்சிடும் நவீன அச்சிடும் தயாரிப்புகளை உபேந்திரகிஷோர் அறிமுகப்படுத்தினார். தனது புத்தகங்களுக்கான விளக்கப்படங்களுக்கான தொழில்நுட்பத்தைக் கற்றுக்கொள்ள இவர் பிரிட்டனில் இருந்து புத்தகங்கள், இரசாயனங்கள் மற்றும் உபகரணங்களை இறக்குமதி செய்தார். பின்னர், 1895ஆம் ஆண்டில், *யு. ரே அண்ட் சன்ஸ்* என்ற வணிகத்தை உருவாக்கினார். இப்பணிகள் குறித்த பல தொழில்நுட்பக் கட்டுரைகள் பிரிட்டனில் இருந்து வெளியிடப்பட்ட பென்ரோஸ் ஆண்டு தொகுதிகளில் வெளியிடப்பட்டன. 
## குறிப்புகள்

## மேற்கோள்கள்

## வெளி இணைப்புகள்

*  
* Bibliography at WorldCat

பகுப்பு:வங்காள எழுத்தாளர்கள்
பகுப்பு:1915 இறப்புகள்
பகுப்பு:1863 பிறப்புகள்
பகுப்பு:கொல்கத்தா எழுத்தாளர்கள்
போபிந்தர் சிங்

லெப்டினன்ட் ஜெனரல் **போபிந்தர் சிங்** (*Bhopinder Singh*)(பிறப்பு 30 ஜூன் 1946) அந்தமான் மற்றும் நிக்கோபார் தீவுகள் மற்றும் பாண்டிச்சேரியின் முன்னாள் துணைநிலை  ஆளுநரும், பரம் விசிட்ட சேவா பதக்கம் பெற்ற இந்தியத் தரைப்படை அதிகாரியும் ஆவார். குடியரசுத்தலைவர் கே. ஆர். நாராயணன் மற்றும் ஆ. பெ. ஜெ. அப்துல் கலாம் ஆகியோரின் முன்னாள் இராணுவச் செயலாளராக இருந்தார். அடிஸ் அபாபாவை தலைமையிடமாகக் கொண்ட கிழக்கு மற்றும் தென்னாப்பிரிக்காவின் முன்னாள் இராணுவ, கடற்படை மற்றும் விமான இணைப்பாளராக இருந்தார்.

சிங், அந்தமான் மற்றும் நிக்கோபார் தீவுகளின் முன்னாள் துணைநிலை ஆளுநராக இருந்தார். புதுச்சேரியின் துணைநிலை ஆளுநர் முகுத் மிதி ராஜினாமா செய்ததைத் தொடர்ந்து, அவருக்குப் பதிலாக சிங் 13 மார்ச் 2008 அன்று நியமிக்கப்பட்டு மார்ச் 15 அன்று பதவியேற்றார்.

2017ஆம் ஆண்டில், இவர் தனது பயோனெட்டிங் வித் ஒபினியன்ஸ் என்ற புத்தகத்தை வெளியிட்டார். மேலும் 2019 ஆம் ஆண்டில் கண்டினியுங் ஒப்பீனியன் இன் டிபிகல்ட் டைம்சு (கடினமான நேரங்களின் தொடர்ச்சியான கருத்துக்கள்) எனும் மற்றொரு புத்தகத்தினையும் வெளியிட்டார் .

இவர் தேசியப் பாதுகாப்பு கல்லூரியின் பழைய மாணவர். தற்போது சண்டிகரில் வசித்துவருகிறார்.

## மேற்கோள்கள்

 

## வெளி இணைப்புகள்

* அந்தமான் நிக்கோபார் இணையதளத்தில் சுயவிவரம்

பகுப்பு:புதுச்சேரி ஒன்றியத் துணைநிலை ஆளுநர்கள்
பகுப்பு:வாழும் மக்கள்
பகுப்பு:1946 பிறப்புகள்
பகுப்பு:புதுச்சேரி அரசு
மீன் தலைக் கறி

thumb| பெரனகன் மீன் தலை கறி
**மீன் தலைக் கறி** (*Fish head curry*)(மலாய் மற்றும் இந்தோனேசிய: ***கரி கெப்லா இகான்)*** என்பது இந்தோனேசியா, மலேசிய மற்றும் சிங்கப்பூர் சமையல்வகைளுள் ஒன்றாகும். இது இந்திய மற்றும் சீனாவில் தோன்றிய உணவு கலப்பு ஆகும். சிவப்பு ஸ்நாப்பர் மீனின் தலையானது கேரளா தயாரிப்பு முறையில் நன்றாகச் சுண்டவைக்கப்பட்டு காய்கறிகள் வெண்டி மற்றும் கத்தரி சேர்த்துத் தயாரிக்கப்படுகிறது. வழக்கமாகச் சோறு அல்லது ரொட்டியுடன் சேர்த்து உண்ணப்படுகிறது.

## விளக்கம்
சிங்கப்பூரில் உள்ள உணவகங்களுக்குத் தென்னிந்திய உணவு வகைகளைக் கொண்டு செல்லஇந்தியாவின் கேரளாவைச் சேர்ந்த சமையல் கலை நிபுணர் எம். ஜே. கோமசு இந்த மீன் தலைக் கறியினை கண்டுபிடித்தார் என்று நம்பப்படுகிறது. இந்தியாவில் மீன் தலை பரவலாக உண்ணப்படவில்லை என்றாலும், சீன வாடிக்கையாளர்கள் இதை ஒரு சிறப்புச் சுவையாகக் கருதினர்.

இந்திய, மலாய், சீன மற்றும் பெரானகன் உணவகங்கள் அனைத்தும் இந்த உணவின் மாறுபாடுகளுடன் பரிமாறுகின்றன. மீன் தலை கறி சிங்கப்பூரர்கள் மற்றும் சுற்றுலாப் பயணிகளிடையே பிரபலமான உணவாக மாறியுள்ளது. $10 முதல் $20 வரை இதன் விலையுள்ளது. இது பொதுவாக மலிவான ஹாக்கர் கட்டணமாகக் கருதப்படுவதில்லை. இது பொதுவாக ஒரு களிமண் பானையில் பரிமாறப்படுகிறது. மேலும் இது பெரும்பாலும் ஹாக்கர் மையங்கள் மற்றும் அக்கம் பக்க உணவுக் கடைகளில் விற்கப்படுகிறது.

## தயாரிப்பு
புளிச் சாறு கிரேவியில் அடிக்கடி சேர்க்கப்படுவதால், உணவானது இனிப்பு-புளிப்புச் சுவையினைத் தருகிறது. இந்த வகை மீன் தலைக் கறியில் குறைந்த அளவிலான, ஆரஞ்சு கிரேவியும் உள்ளது.

இந்த உணவில் தேங்காய்ப் பாலினையும்  சேர்க்கலாம்.

## மேற்கோள்கள்

 

பகுப்பு:அசைவ உணவுகள்
அன்புராஜ் கி. வீரமணி

**அன்புராஜ்**, திராவிடர் கழகத்தின் தலைமை நிலையச் செயலளராக, அதன் தலைவர் கி. வீரமணியால் நியமிக்கப்பட்டவர். அன்புராஜ் கி. வீரமணியின் சொந்த மகன் என்பது குறிப்பிடத்தக்கது.  அன்புராஜ் சென்னையில் விரைவாக விற்பனையாகும் நுகர்வோர் பொருட்களை **சூரியா டிரேடிங்** எனும் நிறுவனம் மூலம் விற்பனை செய்கிறார். மேலும் இவர் *கெவின் லாஜிஸ்டிக்ஸ்* நிறுவனத்தின் தலைமைச் செயல் அதிகாரியாக உள்ளார். இத்துடன் அன்புராஜ் பெரியார், மணியம்மை, நாகம்மை பெயரிலான 19 அறக்கட்டளைகளில் பொறுப்புகள் வகிக்கிறார்.

## திராவிடர் கழக அறக்கட்டளைகளில் அன்புராஜ் வகிக்கும் பதவிகள்
# ஆட்சிக் குழு உறுப்பினர் - பெரியார் மணியம்மை பல்கலைக்கழகம், வல்லம்
# ஆலோசகர் - பெரியார் மருந்துகள் அறிவியல் கல்லூரி  (Periyar College of Pharmaceutical Sciences) - திருச்சிராப்பள்ளி 
# ஆலோசகர் - பெரியார் நூற்றாண்டு பாலிடெக்னிக் கல்லூரி, வல்லம்  
# நிர்வாகக் குழு உறுப்பினர் - பெரியார் மேலாண்மை & கணினிக் கல்லூரி, புது தில்லி
# தாளாளர் - பெரியார் ஆசிரியர் பயிற்சி நிறுவனம், திருச்சிராப்பள்ளி  
# தாளாளர் - நாகம்மை ஆசிரியர் பயிற்சி நிறுவனம், திருச்சிராப்பள்ளி 
# தாளாளர் - பெரியார் நூற்றாண்டு நினைவு மெட்ரிக்குலேசன் மற்றும் மேனிலைப் பள்ளி, திருச்சிராப்பள்ளி 
# தாளாளர் - பெரியார் மணியம்மை பெண்கள் மேனிலைப் பள்ளி, திருச்சிராப்பள்ளி 
# தாளாளர் - பெரியார் மெட்ரிக்குலேசன் மேனிலைப் பள்ளி, ஜெயங்கொண்டம் 
# தாளாளர் - பெரியார் மெட்ரிக்குலேசன் பள்ளி, வெட்டிக்காடு, திருவோணம் ஊராட்சி ஒன்றியம், தஞ்சாவூர்
# தாளாளர் - பெரியார் துவக்கப்பள்ளி, திருச்சிராப்பள்ளி
# தலைமை இயக்குநர் - விடுதலை (இதழ்) 
# தலைமை ஒருங்கிணைப்பாளர் - சென்னை புத்தகச் சங்கமம் 
# புரவலர் - பெரியார் வீர விளையாட்டுக் கழகம் 
# ஒருங்கிணைப்பாளர் - நாகம்மை குழந்தைகள் இல்லம்
#  ஒருங்கிணைப்பாளர் - கைவல்ய சுவாமி முதியோர் காப்பகம் 
# உறுப்பினர் - பெரியார் சுயமரியாதை பிரச்சார நிறுவனம்  
# செயலாளர் - பெரியார் பொது அறக்கட்டளை 
# ஆலோசனைக் குழு உறுப்பினர்:அ) பெரியார் இந்திய ஆட்சிப் பணி & இந்தியக் காவல் பணி பயிற்சி மையம், சென்னை. ஆ) பெரியார் மணியம்மை மருத்துவமனைகள் - திருச்சி, தஞ்சாவூர், சோழங்கநல்லூர் மற்றும் சேலம். இ) பெரியார் சுயமரியாதை திருமண மையம், சென்னை. ஈ) பெரியார் புரம், வல்லம்

## மேற்கோள்கள்


பகுப்பு:தமிழ் இறைமறுப்பாளர்கள்
பகுப்பு:வாழும் மக்கள்
பகுப்பு:தமிழ்நாட்டுக் கல்வியாளர்கள்
பகுப்பு:சாதிய எதிர்ப்புச் செயற்பாட்டாளர்கள்
பகுப்பு:இந்திய பகுத்தறிவாளர்கள்
சம்பாகான், பெல்காம்

**சம்பாகான்** (*Sampagaon*) இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும். இது கர்நாடகாவின் பெல்காம் மாவட்டத்தின் பெயில்ஹொங்கல் வட்டத்தில் அமைந்துள்ளது.

## புள்ளிவிவரங்கள்
இந்தியாவின் 2001 மக்கள் தொகை கணக்கெடுப்பின்படி, சம்பாகானின் (பெயில்ஹொங்கல்) மக்கள் தொகை 8936 ஆகும். இதில் 4515 ஆண்களும் 4421 பெண்களும் உள்ளனர்.
## மேற்கோள்கள்

3. The Queen of Kittur: A Historical Novel by Basavaraj Naikar
## வெளி இணைப்புகள்
* http://belgaum.nic.in/

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
ஆலு கோபி

**ஆலு கோபி** (*Aloo gobi*)(pronounced [aːlu ɡɔːbʱi] ) என்பது இந்தியத் துணைக் கண்டத்தில் உருளைக்கிழங்கு (*ஆலு*), பூக்கோசு (*கோப்(h)i*) மற்றும் இந்திய மசாலாப் பொருட்களால் தயாரிக்கப்படும் சைவ உணவாகும். இது இந்தியா மற்றும் பாக்கித்தான் உணவுகளில் பிரபலமானது. இந்த உணவு தயாரிக்க மஞ்சள் பயன்படுத்தப்படுவதால் இதன் நிறம் மஞ்சளாகக் காணப்படும். சில நேரங்களில் இதில் கருஞ்சீரகம் மற்றும் கறிவேம்பு சேர்க்கப்படும். பூண்டு, இஞ்சி, வெங்காயம், கொத்தமல்லித் தழை, தக்காளி, பட்டாணி, சீரகம் ஆகியவை பிற பொதுவான சேர்க்கைப் பொருட்களில் அடங்கும். பல வகையான வேறுபாடுகளுடன் இது தயாரிக்கப்படுகிறது.

## பிரபலமாக
ஆலு கோபி என்பது வீசரின் 2021 இசைத் தொகுப்பில் ஓகே ஹியூமனின் இரண்டாவது இசையின் தலைப்பு மற்றும் மைய தலைப்பு

## மேற்கோள்கள்

 
பகுப்பு:பஞ்சாபி உணவு வகைகள்
பகுப்பு:வட இந்திய உணவு வகைகள்
பகுப்பு:பீகாரி உணவுகள்
கோ. விஜயராகவன்

**கோவிந்தன் விஜயராகவன்** (*Govindan Vijayaraghavan*) இந்திய இருதயநோய் நிபுணர் ஆவார். இந்தியாவில் முதல் 2 டி எக்கோ கார்டியோகிராபி ஆய்வகத்தை நிறுவிய பெருமைக்குரியவர். கேரளாவின் திருவனந்தபுரத்தின் கேரள மருத்துவ அறிவியல் நிறுவனத்தின் துணைத் தலைவரும், நிறுவன இயக்குநருமான இவர் தொடர்ச்சியான மருத்துவ கல்வி மற்றும் ஆராய்ச்சி சங்கத்தின் தலைவராகவும் உள்ளார். 2009ஆம் ஆண்டில் இந்திய அரசு மருத்துவ அறிவியல் துறையில் செய்த சேவைகளுக்காக இவருக்கு பத்மசிறீ விருது வழங்கி கௌரவித்தது.

## வாழ்க்கை வரலாறு
விஜயராகவன், 1942 செப்டம்பர் 18ஆம் தேதி கேரளாவின் கொல்லம், பெரும்புழாவில் சாகித்ய சிரோமனி எம். கே. கோவிந்தன் என்ற சமசுகிருத அறிஞரின் மகனாகப் பிறந்தார். திருவனந்தபுரம் மாதிரி பள்ளியில் தனது ஆரம்ப பள்ளிப்படிப்பை முடித்து, 1964இல் திருவனந்தபுரம் மருத்துவக் கல்லூரியில் மருத்துவத்தில் பட்டம் பெற்றார். 1969இல் பொது மருத்துவத்தில் முதுகலை பட்டமும் பெற்றார். வேலூரிலுள்ள கிருத்தவ மருத்துவக் கல்லூரியில் தனது படிப்பைத் தொடர்ந்தார். 1973ஆம் ஆண்டில் இருதயவியல் முனைவர் பட்டம் (டி. எம்) பெற்று, இணைப்பேராசிரியராக தனது வாழ்க்கையைத் தொடங்கினார். இவர் 1976ஆம் ஆண்டில் திருவனந்தபுரம் மருத்துவக் கல்லூரிக்குத் திரும்பிச் சென்று, முதுகலை மருத்துவப் பள்ளி மற்றும் இலண்டனின் பிராம்ப்டன் மருத்துவமனை ஆகியவற்றுடன் இணைந்து, கேரளாவில் பொதுவாகக் காணப்படும் பல்வேறு வகையான இதய நோய்களான *எண்டோமியோகார்டியல் பைப்ரோஸிஸ்* குறித்த ஆராய்ச்சியைத் தொடர்ந்தார்.

விஜயராகவன் பல மொழிகளில் தேர்ச்சி பெற்றவர். தற்போது திருவனந்தபுரத்தில் தனது குடும்பத்துடன் வசிக்கிறார்.

## மேற்கோள்கள்

## மேலும் படிக்க
* Paper in U.S. National Library of Medicine
* in European Heart Journal
* 
* on Govt of India web site
## வெளி இணைப்புகள்
* Web Site
* KIMS Web Site 
* Profile on Doctors' Cabin 
* in ''The Hindu'' daily
*

பகுப்பு:கொல்லம் மாவட்ட மக்கள்
பகுப்பு:மலையாள அறிவியலாளர்கள்
பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:மலையாள மக்கள்
பகுப்பு:1942 பிறப்புகள்
தர்கறி

**தர்கறி** (Tarkari) என்பது காரமான காய்கறி உணவாகும். இது இந்தியத் துணைக் கண்டத்தில் தோன்றியது; குறிப்பாக வங்கதேசம், இந்தியா மற்றும் நேபாளம். தர்கறியின் தயாரிப்பு முறையானது எளிய முறையிலிருந்து சிக்கலான முறை வரையுள்ளது. காய்கறிகளிலிருந்து தயாரிக்கப்படும் இந்த கறி வகை உணவு இந்தியத் துணைக் கண்டத்தில் மொரிசியசு, பிஜி, தென்னாப்பிரிக்கா மற்றும் கரீபியனில் அதிக அளவில் பிரபலமாக உள்ளன.

## படங்கள்

படிமம்:Garden cress curry.jpg|நேபாள தோட்ட கிரசு தர்காரி*
படிமம்:Nepali pork curry.jpg|நேபாள பன்றி இறைச்சி 'தர்காரி
படிமம்:Dal Bhat Tarkari,Nepal.JPG|நேபாள பருப்பு தர்காரி*


## மேற்கோள்கள்


பகுப்பு:வட இந்திய உணவு வகைகள்
பகுப்பு:பீகாரி உணவுகள்
சாம் விசால்

**சாம் விசால்** (Sam Vishal J.X.) (பிறப்பு: செப்டம்பர் 28, 1999) ஓர் இந்தியப் பின்னணிப் பாடகர் ஆவார். இவர் 2019ஆம் ஆண்டில், புன்யா செல்வாவுடன் இணைந்து சூப்பர் சிங்கர் 7 மெய் நிகழ்ச்சியில் 3வது இடத்தைப் பிடித்தார். இந்த நிகழ்ச்சியில் 3வது இடத்தைப் பிடித்ததற்காக, இசை அமைப்பாளர் அனிருத் ரவிச்சந்திரன் - 'சிட்டி ஸ்டோரி' மற்றும் 'புட்டா ஸ்டோரி' ('குட்டி ஸ்டோரி' இன் தெலுங்கு மற்றும் கன்னட பதிப்புகள்) பாடல்களைப் பாடுவதற்கான வாய்ப்பை இவருக்கு அளித்தார்.

## ஆரம்ப கால வாழ்க்கை
சாம் விசால் தமிழ்நாட்டின் தஞ்சாவூரில் சேவியர் சகாயராஜ் மற்றும் சோபியா சேவியர் ஆகியோருக்கு மகனாகப் பிறந்தார். இவருக்கு சிஃப்ரா சேவியர் என்ற தங்கையும் உள்ளார். இவர் எங்கும் இசை கற்கவில்லை, எந்த இசைப் பின்னணியும் இல்லாத ஒரு குடும்பத்திலிருந்து வந்தவர். சென்னை, இலயோலாக் கல்லூரியில் ஆங்கில இலக்கியத்தில் இளங்கலைப் பட்டம் பெற்றுள்ளார். தனது கல்லூரி நாட்களில், தனது நண்பர்களுடன் சேர்ந்து ஒரு இசைக்குழுவைத் தொடங்கி, பல போட்டிகளில் பங்கேற்றுள்ளார்.

## மேற்கோள்கள்

## வெளி இணைப்புகள்
*
* 

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்நாட்டுப் பாடகர்கள்
பகுப்பு:விஜய் தொலைக்காட்சி சூப்பர் சிங்கர் நிகழ்ச்சிப் பாடகர்கள்
ததகதா ராய்

**ததகதா ராய்** (*Tathagata Roy*) (பிறப்பு: செப்டம்பர் 14, 1945) ஓர் இந்திய அரசியல்வாதி ஆவார். இவர் 2015 முதல் 2018 வரை திரிபுராவின் ஆளுநராகவும், ஆகஸ்ட் 2018 முதல் ஆகஸ்ட் 2020 வரை தனது பதவிக்காலம் முடியும் வரை மேகாலயாவின் ஆளுநராகவும் பணியாற்றினார். இவர், 2002 முதல் 2006 வரை பாரதீய ஜனதா கட்சியின் மேற்கு வங்க மாநில பிரிவின் ஆறாவது தலைவராக இருந்தார். மேலும், 2002 முதல் 2015 வரை பாஜகவின் தேசிய நிர்வாக உறுப்பினராகவும் இருந்தார்.

ராய் சிலகாலம் அருணாச்சல பிரதேச ஆளுநர் அலுவலகத்தில் 2016 ஜூலை முதல் 2016 ஆகஸ்ட் வரை கூடுதல் பொறுப்பைக் கொண்டிருந்தார். உச்சநீதிமன்ற தீர்ப்பைத் தொடர்ந்து முதலமைச்சர் கலிகோ புல் பதவி விலகியைத் தொடர்ந்து புதிய முதலமைச்சராக பெமா காண்டுவுக்கு பதவிப் பிரமானம் செய்து வைத்தார். பயிற்சியின் மூலம் இவர் ஒரு பொறியியலாளராக இருக்கிறார். இவர்,  முன்னாள் பேராசிரியரும், ஜாதவ்பூர் பல்கலைக்கழகத்தின் கட்டுமானப் பொறியியல் துறையின் நிறுவனத் தலைவருமாவார்.

## அரசியல்
இந்து தேசியவாதத்தின் சித்தாந்தமான இந்துத்துவத்த்தல் ஈர்க்கப்பட்டு 1986 இல் ராஷ்டிரிய சுயம்சேவாக் சங்கத்தில் (ஆர்.எஸ்.எஸ்) சேர்ந்தார். அரசுப் பணியை விட்டு வெளியேறிய இவர் 1990 ல் பாரதிய ஜனதா கட்சியில் சேர்ந்தார். இவர் 2002இல் பாஜகவின் மேற்கு வங்க மாநில பிரிவின் தலைவராக ஆஷிம் கோஷுக்கு பிறகு நியமிக்கப்பட்டார். இவருக்குப் பிறகு சுகுமார் பானர்ஜி 2006 இல் தலைவரானார்.

2009இல் மக்களவை தேர்தலுக்கான வேட்பாளராக மேற்கு வங்கத்தின் வடக்கு கொல்கத்தா தொகுதியில் நின்றுதோற்றார். இவர் 2014 இந்திய பொதுத் தேர்தலுக்கான தெற்கு கொல்கத்தா நாடாளுமன்றத் தொகுதியில் பாஜக வேட்பாளராக நின்று, மொத்த வாக்குகளில் 25.29% வாக்குகளைப் பெற்றார். இவர் 12 மே 2015 அன்று திரிபுராவின் ஆளுநராக நியமிக்கப்பட்டார்.  பின்னர், ஆகஸ்ட் 2018 இல் அவர் இடமாற்றம் செய்யப்பட்டு மேகாலயாவின் ஆளுநராக நியமிக்கப்பட்டு, 2019 திசம்பர் வரை பணியாற்றினார். ஒரு குறுகிய மருத்துவ விடுப்புக்குப் பிறகு, மீண்டும் ஜனவரி 2020 முதல் 2020 ஆகஸ்ட் 18 வரை தனது ஐந்தாண்டு கால பதவியை நிறைவுசெய்து, தனக்குப் பின் ஆளுநரான சத்ய பால் மாலிக்கிடம் பொறுப்பை ஒப்படைத்தார்.

## குடும்பம்
அகில இந்திய திரிணாமுல் காங்கிரசின் நாடாளுமன்ற உறுப்பினரும் , மன்மோகன் சிங் அமைச்சரவையின் முன்னாள் நகர அபிவிருத்தி அமைச்சருமான சௌகதா ராயின் அண்ணன் ஆவார். கொல்கத்தாவின் பி.கே.சி கல்லூரியில் ஆங்கிலம் கற்பித்த அனுராதாவை மணந்தார். இவர்களுக்கு மாலினி, மதுரா என்ற இரண்டு மகள்கள் உள்ளனர். இருவரும் திருமணமாகி அமெரிக்காவில் வசிக்கின்றனர்.

## மேற்கோள்கள்

## வெளி இணைப்புகள்
* 

பகுப்பு:அருணாச்சலப் பிரதேச ஆளுநர்கள்
பகுப்பு:திரிபுரா ஆளுநர்கள்
பகுப்பு:மேகாலயா ஆளுநர்கள்
பகுப்பு:வாழும் மக்கள்
பகுப்பு:1945 பிறப்புகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
ஈரமான ரோஜாவே (திரைப்படம்)

**ஈரமான ரோஜாவே** 1991 ஆம் ஆண்டு வெளிவந்த இந்தியத் தமிழ் மொழி திரைப்படமாகும், இது கெயார் இயக்கி தயாரித்தது. இப்படத்தில் சிவன், மோகினி, ஸ்ரீவித்யா, நாசர் ஆகியோர் நடித்துள்ளனர். இப்படத்திற்கு இளையராஜா இசையமைத்துள்ளார். இந்தத் திரைப்படம் அதே ஆண்டில் தெலுங்கில் பிரேமலேகலு என டப்பிங் செய்யப்பட்டு வெளியிடப்பட்டது.
## கதை
சாந்தி ( மோகினி ) மற்றும் சிவா ( சிவன் ) ஆகியோர் ஒரே கல்லூரிக்குச் செல்கிறார்கள், சில ஆரம்ப தவறான புரிதல்களுக்குப் பிறகு, காதலிக்கிறார்கள். ஹெல்மெட் என்று அழைக்கப்படும் ஒரு மனநோய் சக மாணவர், காதலிக்கும் எந்த ஜோடியையும் சித்திரவதை செய்கிறார். அவர் துன்பகரமானவர், அன்பை வெறுக்கிறார். சாந்தியின் தோழி அனிதா மற்றும் அவரது காதலன் ரவி ஆகியோர் ஹெல்மெட் மூலம் கொல்லப்படுகிறார்கள். இது அவருக்கு எதிராக எழுந்து நிற்க சாந்தியைத் தூண்டுகிறது. பழிவாங்கலாக சிவாவை வெளியேற்ற ஹெல்மெட் சதி செய்கிறார், ஆனால் சாந்தியின் முயற்சியால, ஹெல்மெட் கைது செய்யப்படுகிறார். சாந்தியின் பணக்கார தந்தை ஜே.கே ( நாசர் ) தனது மகளின் அன்பைப் பற்றி அறிந்து, தனது நண்பரின் மகனுடன் திருமணத்தை ஏற்பாடு செய்கிறார். இளம் தம்பதிகள் சாந்தியின் பாட்டி ( ஸ்ரீவித்யா ) உதவியுடன் ஓடிவிடுகிறார்கள், ஆனால் ஹெல்மட்டின் வக்கிரக் கைகளில் விழுகிறார்கள். இளம் தம்பதிகள் அவரது பிடியில் இருந்து தப்பித்து ஜே.கேவின் மனதை மாற்ற வேண்டும்.

## நடிகர்கள்
* சிவனாக சிவன் (அறிமுகம்)
* சாந்தியாக மோகினி (அறிமுகம்)
* சாந்தியின் பாட்டி தாயாக ஸ்ரீவித்யா 
* நாசர் ஜேகே போன்ற
* தமிழ் பேராசிரியராக வெண்ணிற ஆடை மூர்த்தி 
* சின்னி ஜெயந்த் மாரி போன்று
* செல்லாயாவாக குல தெய்வம் வி. ஆர். ராஜகோபால் 
* குமரிமுத்து 
* தியாகு
* டிஸ்கோ சாந்தி
* ஹேமா
## உற்பத்தி
ஈரமான ரோஜாவே சிவா மற்றும் மோகினியின் நடிப்பு அறிமுகமாகும்.

## பாடல்கள்
இத்திரைப்படத்திற்கு இளையராஜா இசையமைத்தார்.

## வெளியீடும் வரவேற்பும்
ஈரமான ரோஜாவே 12 ஜனவரி 1991 இல் வெளியிடப்பட்டது. இந்தியன் எக்ஸ்பிரஸ் ஜனவரி 25 அன்று எழுதியது, "தெளிவான தீம் இருந்தபோதிலும் ஸ்கிரிப்ட் சஸ்பென்ஸைப் பராமரிக்கிறது.""

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
சீரா ஆலு

thumb| போலந்தின் சீரா ஆலு,
**சீரகம் உருளை** (சீரா ஆலு-*Jeera aloo*) என்பது வழக்கமான இந்தியச் சைவ உணவாகும். பெரும்பாலும் இது துணை உணவாகப் பூரி, சப்பாத்தி, ரோட்டி அல்லது பருப்புடன் சூடாகப் பரிமாறப்படுகிறது. உருளைக்கிழங்கு (*ஆலு*), சீரகம் (*ஜீரா*)மற்றும் இந்திய மசாலாப் பொருட்களின் தூள் முக்கியமான பொருட்களாகும். சிவப்பு மிளகாய்த் தூள், இஞ்சி, கொத்தமல்லி தூள், கறிவேப்பிலை, எண்ணெய் மற்றும் உப்பு ஆகியவை மற்ற தேவையான பொருட்களாகும். இதன் பாரம்பரிய தயாரிப்பில் காரம் குறைவாக இருக்கும்; ஆனால் தூள் மிளகு சேர்ப்பதனால் காரம் அதிகமாக இருக்கும். இதனுடைய மற்றொரு வகையாக உருளைக்கிழங்கிற்குப் பதிலாக வற்றாளை பயன்படுத்தப்படுகிறது.

## மேற்கோள்கள்

## வெளி இணைப்புகள்
* ஜீரா ஆலு ரெசிபி . இந்தியா டைம்ஸ்.
* வீட்டில் எளிதான வழியில் ஜீரா ஆலு ரெசிபி  . குக்மிண்ட்
பகுப்பு:பஞ்சாபி உணவு வகைகள்